**«Звонкая раніца»** — конкурс па падтрымцы юных вакалістаў, які праводзілі з 2011 года як рэкламную кампанію ў падтрымку дзіцячай беларускай газеты «Раніца», а з 2-га сезона як самастойны праект без сувязі з «Раніцай». Пастаянныя арганізатары конкурсу — рэдакцыя газеты «Настаўніцкая газета» і Нацыянальны дзіцячы адукацыйна-аздараўленчы цэнтр «Зубраня» (Мядзельскі раён Мінскай вобласці). У розныя гады сярод арганізатараў былі турыстычныя кампаніі «Матэп-90» і «Юмай-тур», аператар мабільнай сувязі «Белсел».

Адбылося 5 сезонаў праекта (2011, 2011—2012, 2012—2013, 2013—2014, 2014—2015).

Парадак адбору ўдзельнікаў
--------------------------

Кастынгі конкурсу праходзяць у раённых цэнтрах Рэспублікі Беларусь (за час існавання кастынгі прайшлі ў 73 гарадах). У кастынгах прымаюць удзел навучэнцы агульнаадукацыйных навучальных устаноў Беларусі 7—11 класаў ва ўзросце 12—17 гадоў. Па выніках кастынгаў (як правіла, 300—400 чалавек у адным сезоне) журы адбірае фіналістаў (у розныя гады колькасць вагаецца ад 42 да 75 чалавек), якія ўдзельнічаюць у фінале конкурсу ў НДЦ «Зубраня».

Фінал конкурсу
--------------

Фінал конкурсу праходзіць у навучальным фармаце на працягу 21 дзён. Фіналісты наведваюць заняткі па вакале, харэаграфіі, сцэнічным руху, гісторыі эстраднай музыкі, сцэнічным макіяжы, зносінам з прэсай, а таксама ўдзельнічаюць у справаздачных канцэртах, рыхтуючы новы музычны матэрыял пад кіраўніцтвам педагогаў.

Пераможцы конкурсу
------------------

Пры вызначэнні пераможцаў конкурсу арганізатары першапачаткова адмовіліся ад жорсткага ранжыравання пераможцаў (у конкурсе няма 1, 2 і 3 месцаў, як гэта прынята традыцыйна) — пераможцамі конкурсу лічацца 10 фіналістаў, якія набралі найбольшую колькасць балаў. Сума балаў складаецца з сумы балаў прафесійнага журы, балаў галасавання гледачоў у зале, балаў галасавання ўдзельнікаў праекта, балаў СМС-галасавання (з трэцяга сезона конкурсу), балаў прадзюсара конкурсу і балаў спецыяльных гасцей.

Гран-пры конкурсу
-----------------

Згодна з умовамі конкурсу, з дзясяткі пераможцаў можа быць абраны уладальнік гран-пры конкурсу. Уладальнікамі гран-пры ў розныя гады былі:

* 2011 — Лаліта Карповіч (Ваўкавыск Гродзенскай вобласці)
* 2012 — Злаціслава Нячуйвіцер (пас. Дружны Пухавіцкага раёна Мінскай вобласці)
* 2013 — Вольга Шамархан (Цяпіна Чашніцкага раёна Віцебскай вобласці)
* 2014 — Яна Семіжон (Халопенічы Крупскага раёна Мінскай вобласці)
* 2015 — Вераніка Самускевіч (Баранавічы Брэсцкай вобласці)

Вядомыя госці
-------------

Штогод конкурс наведваюць вядомыя асобы, у розныя гады гасцямі фіналу конкурсу былі Заслужаная артыстка Рэспублікі Беларусь Іна Афанасьева, Пётр Ялфімаў, Алекс Дэвід (гурт «Атлантыка»), Дзядзя Ваня, Віталь Маціеўскі (гурт «Open Space»), актрыса Ірына Нарбекава.

Зноскі
------

1. ↑  Конкурс юных вакалістаў "Звонкая раніца-2011"(нявызн.), *Газета «Переходный возраст»*. Праверана 23 ліпеня 2015. Архіўная копія **(нявызн.)**. Архівавана з першакрыніцы 23 ліпеня 2015. Праверана 31 ліпеня 2015.

Спасылкі
--------

* Відэаматэрыялы размешчаны на афіцыйным сайце конкурсу(недаступная спасылка)

### Публікацыі пра конкурс

* Конкурс «Звонкая раніца» Архівавана 23 ліпеня 2015.
* Юные толочинцы вышли в финал «Звонкай раніцы»
* 
* 
* 
* 
* 
* Архівавана 6 сакавіка 2016.
* Архівавана 14 лютага 2015.
*